Det har også blitt diskutert om BMI og vekt er god nok indikator for om man er sunn eller ikke, ettersom BMI ikke tar hensyn til alder, kjønn eller hvor stor del av kroppsvekten som er fett eller muskler. – BMI skiller ikke mellom muskelmasse og fett, og er i så måte ikke et perfekt mål på fedme, men for de aller fleste er det en klar sammenheng mellom BMI og fettprosent, sier Aune.